钦定古今图书集成/明伦汇编/氏族典/第117卷 > 《廖用贤尚友录》 > 陈无宇
## 钦定古今图书集成/明伦汇编/氏族典/第117卷 > 《廖用贤尚友录》 > 陈无宇

按《春秋臣传》：“陈无宇，齐陈桓子也。父须无、栾高氏，皆
嗜酒，信内强于陈、鲍氏而恶之。”昭十年，陈桓子伐栾
高氏，又败诸鹿门，栾施、高彊奔鲁，陈、鲍分其室。晏子
谓桓子“必致诸公。让，德之主也，让之谓懿德。”凡有血
气，皆有争心。故利不可强，思义为愈。义，利之本也。蕴
利生孽，姑使无蕴乎可以滋长。桓子尽致诸公，而请
老于莒。凡公子公孙之无禄者，私分之邑；国人之贫
约孤寡者，私与之粟。曰：“《诗》云：‘陈锡哉，周能施也’。桓公
是以霸。”公与桓子，莒之旁邑，辞，穆孟姬为之请高唐，
陈氏始大。高彊后适晋，晋侯逐范、中行氏。二子将伐
公，高彊曰：“三折肱，知为良医。唯伐君为不可。”民弗与
也。